REPUBLIKA HRVATSKA

ZAGREBAČKA ŽUPANIJA

 OPĆINA PUŠĆA

**OSNOVNA ŠKOLA PUŠĆA**

**MB: 03216675**

**OIB: 00402533812**

KLASA: 401-01/21-01/13

URBROJ:238/24-38-21-02 U Pušći, 09.12.2019.

**OBRAZLOŽENJE FINANCIJSKOG PLANA OŠ PUŠĆA ZA 2022. TE PROJEKCIJA ZA 2023. I 2024. GODINU**

**1. Djelokrug rada proračunskog korisnika**

Osnovna škola Pušća u šk. godini 2021./2022. ima 329 učenika raspoređena u 21 razredna odjela od I. do VIII. razreda.

Nastava je organizirana u PŠ Dubravica u dvije smjene za sve razrede od I –VIII (VII - nema), a u MŠ Pušća u dvije smjene- jutarnja za učenike od I – VIII razreda i popodnevna za učenike IV razreda u petodnevnom radnom tjednu. Nastava se izvodi prema Nastavnom planu i programu Ministarstva znanosti, obrazovanja i športa, Godišnjem planu i programu te Kurikulumu Škole za 2021./2022. školsku godinu.

**2. Obrazloženje programa rada školske ustanove**

Osnovna škola obavlja djelatnost odgoja i obrazovanja učenika. Škola osigurava :

* sustavan način poučavanja učenika, unapređuje razvoj učenika u skladu s njihovim sposobnostima i sklonostima
* razvija svijest o nacionalnoj pripadnosti , očuvanju povijesno-kulturne baštine i nacionalnog identiteta
* odgaja i obrazuje učenike za odgovorno sudjelovanje u demokratskom i multikulturalnom svijetu
* osposobljava učenike za cjeloživotno učenje

Sve nabrojeno Škola ostvaruje u sklopu redovne nastave, dodatne, dopunske, izborne nastave te slobodnih aktivnosti, sudjelujući u projektima, organizirajući posjete kulturnim ustanovama, organiziranjem izleta, Škole plivanja za učenike 3. razreda te škola u prirodi za učenike 4. razreda.

Zaposleni učitelji rade na vlastitom usavršavanju –permanentnim usavršavanjem učitelja (seminari, stručni skupovi, aktivi) podižu kvalitetu nastavnog rada.

**3. Zakonske i druge podloge na kojima se zasniva program rada škole**

Zakonske podloge na kojima se zasnivaju programi odgoja i obrazovanja su:

* Zakon o odgoju i obrazovanju u osnovnoj i srednjoj školi (NN br. 87/08., 86/09., 92/10.105/10., 90/11.,5/12.,16/12., 86/12.,126/12., 94/13. i 152/14) Njime je propisano da se u državnom proračunu osiguravaju sredstva za financiranje školskih ustanova čiji je osnivač Republika Hrvatska jer osnovne škole obavljaju djelatnost osnovnog odgoja i obrazovanja.
* Zakon o ustanovama (NN br. 76/93, 29/97, 47/99, 35/08)
* Zakon o državnom proračunu, (NN br. 87/08., 136/12.,15/15.)
* Zakon o javnoj nabavi, (NN90/11., 83/13.,143/13.,13/14)
* Hrvatski pedagoški standard,
* Statut škole,
* Godišnji plan i program rada škole
* Kurikulum Škole

**4. Usklađenost ciljeva, strategija i programa s dokumentima dugoročnog razvoja**

Školske ustanove donose godišnje operativne planove za nastavnu, a ne kalendarsku godinu. Odstupanja u realizaciji financijskog plana su moguća u slučaju pomicanja nekih aktivnosti iz jednog u drugo polugodište (dvije kalendarske godine).

**5. Ishodište i pokazatelji na kojima se zasnivaju izračuni i ocjene potrebnih sredstava za provođenje programa**

Izvori sredstava financiranja rada Osnovne škole su:

* Državni proračun
* Proračun jedinice lokalne samouprave-općine Pušća i Dubravica
* Sredstva osnivača-Proračun Zagrebačke županije
* Prihodi- uplate roditelja za posebne aktivnosti škole ( izleti, kino,kazalište, prehrana produženi boravak)

**Prihodi iz državnog proračuna**

Planirani troškovi iz državnog proračuna odnose se na plaće zaposlenih, božićnice, regres, jubilarne nagrade, dar djeci, pomoći zaposlenicima u slučaju bolovanja dužeg od 90 dana.

MZO plaća udžbenike za učenike i predviđena su sredstva za financiranje kurikuralne reforme.

**Prihodi od Županije**

 Uz prihode za financiranje rashoda, koji se financiraju minimalnim standardima, planirali smo primjenom financijskih pokazatelja iz Uputa za izradu proračuna, i 87.363kn za provedbu Školske sheme, Žup. Stručno vijeće, Prsten potpore i e-tehničar.

**Prihodi od jedinice lokalne samouprave-općine Pušća i Dubravica**

Jedinica lokalne samouprave-općina Pušća za 2022. godinu svojim proračunom planira sredstva za sufinanciranje: škole plivanja za sve učenike 3. razreda u 100% iznosu, škole u prirodi za učenike 4. raz. u 50% iznosu, za sufinanciranje prehrane svih učenika, sufinanciranje školskih natjecanja, te za plaću dviju učiteljica u produženom boravku. Planirana sredstva prihoda za 2022. god. iz općinskog proračuna su malo povećana od planiranih za 2021. god. zbog povećanja plaća i plaćanja prehrane za sve učenike.

Jedinica lokalne samouprave-općina Dubravica svake godine u svojem proračunu planira sredstva za financiranje školske kuhinje za sve učenike škole u 100% iznosu, školu plivanja za učenike 3. razreda, škole u prirodi za učenike 4. raz. u 50% iznosu, za sufinanciranje troškova školskih natjecanja i za plaću učiteljice u produženom boravku.

**Namjenski prihodi od sufinanciranja**

Ovi prihodi odnose se na uplate roditelja za posebne aktivnosti škole (prehrana produženi boravak, izleti, škola u prirodi, posjete kinu, kazalištu).

**Program za cjeloživotno učenje - potprogram ERASMUS +**

U 2020. godine prihvaćena su nova tri EU Projekta to su:

Projekt 2020-1-ITO-KA229-079862-3 - ITALIJA

Projekt 2020-1-PLO-KA229-081785-4 - POLJSKA

Projekt 2020-1-PT-KA229-078858-5 - PORTUGAL

Za sva tri projekta je u 2020. godini uplaćeno 537.288,96 kn. koje će se trošiti u narednim godinama. U 2022. g. trebala bi se realizirati većina putovanja.

**6. Izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini**

* Nastavnu godinu 2020./2021. uspješno su završili svi učenici škole (320)
* Natjecanja u **jezičnom, društvenom i umjetničkom području:**

Hrvatski jezik - školsko 1 učenik

 LIK 2021.: - školsko 4 učenika

 Engleski jezik: - školsko 4 učenika

 - županijsko 1 učenik

 Njemački jezik: - školsko 4 učenika

 - županijsko 2 učenika

 Podmladak Crvenog križa: - međuopćinsko 5 učenika

Natjecanja u **prirodoslovno-matematičkom području:**

Matematika: - školsko 15 učenika

 - županijsko 1 učenik

Biologija: - školsko 1 učenik

 - županijsko 1 učenik

Kemija: - školsko 2 učenika

 - županijsko 1 učenik

 Geografija : - školsko 7 učenika

 - županijsko 2 učenika

 - državno 1 učenik

**Sportska n**atjecanja u školskoj godini 2020./2021. nisu se održavala iz epidemioloških razloga.

* Tijekom školske godine 2020./2021. sva stručna usavršavanja učitelja, stručnih suradnika i ravnatelja bila su u funkciji osposobljavanja za provedbu „Škole za život“ te nesmetanog odvijanja online nastave. Organizirana su od strane Ministarstva znanosti i obrazovanja i Agencije za odgoj i obrazovanje.
* Stručno usavršavanje ravnatelja, tajnice i računovođe održavalo se putem seminara uživo. Za stručno usavršavanje zaposlenika škole utrošeno je ukupno 18.398 kn.
* U prošloj školskoj godini sitnog inventara i opreme nabavljeno je ukupno u vrijednosti od 195.105 kn.

**7. Ostala obrazloženja i dokumenti**

Financijski plan za 2022. razrađen je po stavkama na temelju podataka iz prethodnih godina, i limita zadanih od strane Zagrebačke Županije.

 Ravnatelj:

 Arsen Šarunić, dipl,ing.el.